钦定古今图书集成/明伦汇编/氏族典/第147卷 > 孙永
## 钦定古今图书集成/明伦汇编/氏族典/第147卷 > 孙永

按《宋史孙永传》，“永字曼叔，世为赵人，徙长社。祖给事
中冲，列为子，行荫将作监主簿。冲卒，擢进士第，调襄
城尉、宜城令，至太常博士，韩琦引为诸王府侍读。神
宗为皇太子，进舍人。即位，擢天章阁待制，历河北、陕
西都转运使，加龙图阁直学士，知秦州，降天章阁待
制，以详定编敕知审官东院。召还，神宗问青苗助役”
法，对曰：“法诚善，然不能无重敛之患。”复学士，知瀛州进枢密直学士、知开封府，罢为提举中太一宫。元丰
中，判军器监，出知太原，入判将作，进端明殿学士。病
不能朝，辞去益力。提举崇福宫。逾年，起知陈州，徙颍
昌。哲宗召拜工部尚书。元祐元年卒。